Diari Oficial de la Generalitat Valenciana


Sumari del DOGV 8839, del 19-06-2020 (2020/4434)

RESOLUCIÓ de 10 de juny de 2020, de la Conselleria d'Hisenda i Model Econòmic, per la qual, com a conseqüència de determinades operacions de préstec a llarg termini per a l'amortització anticipada d'altres préstecs formalitzats per la Generalitat, s'autoritza una ampliació de crèdits en el capítol 9, projecte financer T0461, «Capítol IX. Deute», del programa 011.10 Servei del deute, de la secció 19, per import de 154.745.059,31 euros (exp.06.012/20-065).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8839

Data del DOGV
:   19-06-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/4434


Data del document
:   10-06-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 10 de juny de 2020, de la Conselleria d'Hisenda i Model Econòmic, per la qual, com a conseqüència de determinades operacions de préstec a llarg termini per a l'amortització anticipada d'altres préstecs formalitzats per la Generalitat, s'autoritza una ampliació de crèdits en el capítol 9, projecte financer T0461, «Capítol IX. Deute», del programa 011.10 Servei del deute, de la secció 19, per import de 845.436.930,31 euros (exp.06.012/20-065). [2020/4434]  
La Generalitat Valenciana va subscriure, l'any 2017, un préstec amb l'Institut de Crèdit Oficial (ICO) a càrrec del denominat Fons de Liquiditat Autonòmica YVK 8220. Aquest contracte de préstec preveia la possibilitat d'amortització anticipada, total o parcial sense penalització, coincidint amb una data de pagament, en aquest cas el pròxim 31 de juliol.  
Amb la finalitat de reestructurar el deute i reduir els costos financers associats a aquests préstecs, amb data 11 de març de 2020, la Generalitat va subscriure uns préstecs a llarg termini amb determinades entitats financeres per un import total acumulat de 846.638.212 euros. Els ingressos derivats d'aquests préstecs s'aplicaran a amortitzar parcialment i anticipadament el deute contret a conseqüència dels instruments financers referits anteriorment.   
Pel fet d'haver-se obtingut un ingrés addicional en virtut de nous préstecs, poden contraure's noves despeses; no obstant això, en el moment de l'elaboració del pressupost, no podia preveure's la materialització del refinançament d'aquesta operació, i per tant la seua amortització. Per això, no es disposa del crèdit adequat per a comptabilitzar la despesa resultant de l'amortització parcial anticipada del préstec per import de 401.130.166,31 euros, i en conseqüència, la Conselleria d'Hisenda i Model Econòmic proposa una ampliació de crèdit que permeta la seua imputació al pressupost en el projecte financer T0461, «Capítol IX. Deute», del programa 011.10, Servei del deute, de la secció 19, per l'import esmentat.  
A aquest efecte, i en virtut del que es disposa en l'article 48 de la Llei 1/2015, d'hisenda pública, sector públic instrumental i subvencions, i dels articles 22.1.d i 24.e de la Llei 10/2019, de pressupostos de la Generalitat per a l'exercici 2020, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar un augment del pressupost d'ingressos en l'aplicació.913.00, Préstecs llarg termini Ens fora del sector públic, per import de 776.985.991,31 euros.  
  
Segon  
Autoritzar un augment en el pressupost de despeses en l'aplicació 95.43.64.035.05.6, projecte financer T0461 «Capítol IX. Deute», per import de 063.718.339,31 euros.  
  
València, 10 de juny de 2020.- El conseller d'Hisenda i Model Econòmic: Vicent Soler i Marco.